Diari Oficial de la Generalitat Valenciana


Sumari del DOGV 5945, del 02-02-2009 (2009/815)

Judici ordinari 000195/2007. Notificació de la sentència a Calpe Móvil.
-----------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/815


Data del document
:   10-11-2008

Organisme emissor
:   Jutjat de Primera Instància Número 7 de Dénia

Tipus de document
:   Edicte

Descriptors 

:   * sistema judicial

Judici ordinari 000195/2007. Notificació de la sentència a Calpe Móvil. [2009/815]  
Part demandant: By Exactly.  
Part demandada: Calpe Móvil.  
En el judici esmentat s'ha dictat la resolució que, literalment, és com es diu:  
«Sentència número 102/08  
Dénia, 20 de setembre de 2008  
Jo, Javier Ignacio Reyes López, he vist les actuacions del judici ordinari número 195/07, promogudes per la procuradora Elisa Gilabert, en nom de By Exactly, assistit per la lletrada Concepción Sesma, contra la mercantil Calpe Móvil, en situació de rebel·lia, sobre la reclamació d'una quantitat, i dicte la sentència següent.   
Antecedents de fet  
Primer. El 19 de febrer de 2007, la procuradora Elisa Gilabert va presentar en nom de By Exactly, assistit per la lletrada Concepción Sesma, una demanda de judici ordinari contra la mercantil Calpe Móvil  
Segon. Una vegada es va admetre a tràmit la demanda, es va citar a termini el demandat.  
Tercer. El 2 de setembre de 2008, es va celebrar l'audiència prèvia, i van quedar fixats els fets controvertits i admesa la prova proposada, que va ser declarada pertinent.   
Quart. El mateix dia de l'audiència prèvia, la part demandant va sol·licitar que directament es dictara una sentència.   
Cinqué. En la tramitació d'este procediment s'han observat totes les prescripcions legals.   
Fonaments jurídics  
Primer. La part actora sol·licita que es dicte en este procediment una sentència per la qual es condemne la demandada a pagar 3.776,10 euros, interessos i costes, basant la seua pretensió en els següents fets. El 21 de febrer de 2005, Calpe Móvil va subscriure amb By Exactly un contracte de compravenda d'instal·lacions i productes de seguretat electrònica, incloent aparells, dispositius i elements de seguretat. El 16 de maig de 2006, es van facturar diversos elements de seguretat per un import de 3.776,10 euros, que després de diversos intents de cobrament, incloent requeriments fefaents, van ser successivament desatesos per la demandada.   
Segon. L'actora fonamenta la seua petició en la responsabilitat del contracte, en virtut del qual, el deutor respon del compliments de les seues obligacions amb tots els seus béns presents i futurs, emparant-se en l'eficàcia del contracte aportat com a document número 3 de la demanda.   
Com diu la STS de 17 de febrer de 1998, les obligacions bilaterals, recíproques o sinal·lagmàtiques produeixen determinats efectes especials: resolució per incompliment, que disposa l'article 1124 del Codi civil, la compensació en cas de mora, que disposa l'últim paràgraf de l'article 1100 del Codi Civil i la necessitat de compliment simultani d'ambdues, cosa que es coneix com a exceptio non adimpleti contractus, que es desprén dels articles 1100, 1124 i 1308 del Codi Civil.  
Quant a la posició processal de la demandada, Calpe Móvil, SL, tal com disposa la LEC, la rebel·lia no ha de ser considerada com una espècie d'assentiment, per això no eximeix l'actor de la càrrega de provar els fets en què es basa la seua pretensió, amb la citació expressa de les sentències del Tribunal Suprem de 23 de maig de 2001.  
Tercer. Aplicant la doctrina anterior al cas enjudiciat i en vista de la prova documental unida a les actuacions, en les quals apareix el concepte reclamat i el seu import, que no ha sigut impugnada per la demandada rebel, així com els requeriments fefaents de pagament, dels quals ha fet cas omís la demandada, la sentència ha de ser necessàriament condemnatòria.   
Així, doncs, atés que han quedat delimitats perfectament els fets objecte de la demanda i que l'actora ha provat tots els fets constitutius de la seua pretensió, ha de dictar-se una sentència que declare que la demandada ha impagat els 3.776,10 euros corresponents a la factura número 7 de la demanda.   
Quint. En matèria de costes, atés que s'ha dictat una sentència que estima íntegrament la pretensió, el pagament correspondrà a la demandada Calpe Móvil, segons el criteri del venciment reflectit en l'article 394 de la LEC.  
Dispositiva  
Estime íntegrament la demanda presentada per la procuradora Elisa Gilabert, en nom de By Exactly, assistit per la lletrada Concepción Sesma, contra la mercantil Calpe Móvil, en situació de rebel·lia, i condemne Calpe Móvil, SL, a pagar a By Exactly 3.776,10 euros.  
Respecte del pagament d'interessos, serà aplicable l'interés legal dels diners incrementats en dos punts des de la notificació de la sentència, fins al dia del seu pagament complet i amb condemna expressa en costes a la demandada, Calpe Móvil.   
Esta resolució no és ferma i s'hi pot interposar un recurs d'apel·lació en el termini de cinc dies.  
Així ho acorde, mane i firme Javier Ignacio Reyes López, magistrat del Jutjat de Primera Instància i instrucció número 7 de Dénia».  
Atés que es desconeix l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000 d'Enjudiciament Civil, ha acordat la publicació d'este edicte al tauler d'anuncis del Jutjat per a dur a terme la diligència de notificació de sentència.   
Dénia, 10 de novembre del 2008.- El secretari judicial: Juan Carlos Gil Pascual.